
22                                                          DR.30.10.2017                                                

 
penyelidikan dan kertas cadangan dari team Universiti Sains Malaysia yang telah diangkat 
pada 1987- oleh siapa? Datuk Seri Anwar Ibrahim, Menteri Pelajaran pada ketika itu... [Tepuk] 
Menjadikan program khas dalam usaha membasmi kemiskinan rakyat. Program khas inilah - 
Amanah Ikhtiar Malaysia. Kejayaan Kak Zah membuktikan kejayaan program yang 
dihidupkan oleh Datuk Seri Anwar Ibrahim.  

Tuan Yang di-Pertua, terima kasih atas peluang yang diberikan kepada saya untuk 
mengambil bahagian membahaskan Rang Undang-undang Perbekalan 2018 yang 
dibentangkan oleh Yang Amat Berhormat Perdana Menteri merangkap Menteri Kewangan, 
Ahli Parlimen Pekan pada hari Jumaat yang lalu, 27 Oktober 2017. Rang Undang-undang 
Perbekalan 2018 yang kita bahaskan hari ini mencadangkan sejumlah peruntukan RM282.25 
bilion yang merangkumi Perbelanjaan Mengurus RM172.929 bilion dan Perbelanjaan 
Pembangunan RM48 bilion serta Perbelanjaan Tanggungan yang berjumlah RM61.321 
bilion. Tuan Yang di-Pertua, saya ingin bertanya Dewan yang mulia ini, apakah harapan 
rakyat Malaysia terhadap pembentangan Bajet 2018 ini, apa harapan kita semua?  

Jawapannya mudah. Rakyat mengharapkan bajet ini mampu merawat derita yang 
mereka tanggung sejak tahun 2009. Saya merujuk kepada tahun 2009 kerana Yang Amat 
Berhormat Pekan hanya menyebut sejarah belanjawan negara seolah-olah bermula hanya 
pada tahun 2009. Yang Amat Berhormat Pekan dan Ahli-ahli Yang Berhormat daripada 
Barisan Nasional, saya hendak ingatkan bahawa ramai rakyat Malaysia sedang menderita 
sekarang, ramai...  

Dato’ Dr. Haji Noor Azmi bin Ghazali [Bagan Serai]: [Bangun]  

Datuk Seri Dr. Wan Azizah binti Wan Ismail [Permatang Pauh]: Petani di Jerlun, 
nelayan di Bagan Datuk, peneroka di Sembrong, buruh dan pekerja industri di Titiwangsa,  

Timbalan Yang di-Pertua [Datuk Seri Dr. Ronald Kiandee]: Yang Berhormat 
Bagan Serai bangun.  

Datuk Seri Dr. Wan Azizah binti Wan Ismail [Permatang Pauh]: ...Penjawat 
awam di Putrajaya. 

Dato’ Dr. Haji Noor Azmi bin Ghazali [Bagan Serai]: Yang Berhormat Permatang 
Pauh. 

Datuk Seri Dr. Wan Azizah binti Wan Ismail [Permatang Pauh]: Saya baru 
hendak mula. Minta maaf, ya. Saya start dulu. Saya baru nak warm-up.  

Dato’ Dr. Haji Noor Azmi bin Ghazali [Bagan Serai]: Ya, terima kasih. 

Datuk Seri Dr. Wan Azizah binti Wan Ismail [Permatang Pauh]: Penjawat awam 
di Putrajaya termasuklah mereka yang menderita sejak Yang Amat Berhormat Pekan 
mengambil alih jawatan sebagai Perdana Menteri dan Menteri Kewangan bahkan pekebun 
kecil di Pekan, Pahang pun menderita. Harga barang melonjak naik. Harga barang, harga 
minyak diapungkan tanpa subsidi. Subsidi lain untuk rakyat pun dihapuskan. Kesihatan makin 
mahal. Kalau kita sakit, memang mahal hendak dapatkan rawatan. Pendidikan didagangkan. 
Rakyat tidak mampu menyediakan makanan berkualiti untuk keluarga terutamanya untuk 
anak-anak yang sedang membesar.  

Tuan Yang di-Pertua, harga ikan kembung, utara dipanggil ikan temenung dan ikan 
tongkol mencecah belasan ringgit sekilo. Harga minyak masak naik 80 peratus. Kalau dulu 
Yang Amat Berhormat Pekan menjadi Perdana Menteri dan Menteri Kewangan, RM100 
mampu membeli barangan pasar untuk bekalan seminggu tetapi hari ini, pergilah pasar. 
Kalau kita bawa RM100 itu, apa sangat yang boleh kita beli. Yang Berhormat Menteri tidak 
dengar, ya? Hendak tinggalkan Dewan. Ya, mungkin Yang Amat Berhormat Pekan tidak 
pernah beli ikan dan sayur di pasar, tidak seperti saya dan orang biasa yang pergi ke pasar 
membeli-belah.  

■1150 

Ahli-ahli Dewan yang dimuliakan, sesungguhnya ramai rakyat di bawah sedang 
menderita, sedang menangis. Tangisan mereka mungkin tidak terlihat oleh kita tetapi 
hakikatnya ramai merasakan perit melalui kehidupan hari ini. Bajet 2018, yang dibahaskan 
pada hari ini merupakan peruntukan terbesar, terbesar Tuan Yang di-Pertua dalam sejarah 
Belanjawan Negara. Namun demikian, mencatatkan nisbah peruntukan pembangunan yang 
paling rendah dalam sejarah negara kita. Hanya 17 peratus sahaja daripada peruntukan 



penyelidikan dan kertas cadangan dari team Universiti Sains Malaysia yang telah diangkat pada 1987- oleh siapa? Datuk Seri Anwar Ibrahim, Menteri Pelajaran pada ketika itu... [Tepuk] Menjadikan program khas dalam usaha membasmi kemiskinan rakyat. Program khas inilah- Amanah Ikhtiar Malaysia. Kejayaan Kak Zah membuktikan kejayaan program yang dihidupkan oleh Datuk Seri Anwar Ibrahim. Tuan Yang di-Pertua, terima kasih atas peluang yang diberikan kepada saya untuk mengambil bahagian membahaskan Rang Undang-undang Perbekalan 2018 yang dibentangkan oleh Yang Amat Berhormat Perdana Menteri merangkap Menteri Kewangan, Ahli Parlimen Pekan pada hari Jumaat yang lalu, 27 Oktober 2017. Rang Undang-undang Perbekalan 2018 yang kita bahaskan hari ini mencadangkan sejumlah peruntukan RM282.25 bilion yang merangkumi Perbelanjaan Mengurus RM172.929 bilion dan Perbelanjaan Pembangunan RM48 bilion serta Perbelanjaan Tanggungan yang berjumlah RM61.321 bilion. Tuan Yang di-Pertua, saya ingin bertanya Dewan yang mulia ini, apakah harapan rakyat Malaysia terhadap pembentangan Bajet 2018 ini, apa harapan kita semua?. Jawapannya mudah. Rakyat mengharapkan bajet ini mampu merawat derita yang mereka tanggung sejak tahun 2009. Saya merujuk kepada tahun 2009 kerana Yang Amat Berhormat Pekan hanya menyebut sejarah belanjawan negara seolah-olah bermula hanya pada tahun 2009. Yang Amat Berhormat Pekan dan Ahli-ahli Yang Berhormat daripada Barisan Nasional, saya hendak ingatkan bahawa ramai rakyat Malaysia sedang menderita sekarang, ramai... Dato' Dr. Haji Noor Azmi bin Ghazali [Bagan Serai]: [Bangun]. Datuk Seri Dr. Wan Azizah binti Wan Ismail [Permatang Pauh]: Petani di Jerlun, nelayan di Bagan Datuk, peneroka di Sembrong, buruh dan pekerja industri di Titiwangsa, Timbalan Yang di-Pertua [Datuk Seri Dr. Ronald Kiandee]: Yang Berhormat Bagan Serai bangun. Datuk Seri Dr. Wan Azizah binti Wan Ismail [Permatang Pauh]: ...Penjawat awam di Putrajaya. Dato' Dr. Haji Noor Azmi bin Ghazali [Bagan Serai]: Yang Berhormat Permatang Pauh. Datuk Seri Dr. Wan Azizah binti Wan Ismail [Permatang Pauh]: Saya baru hendak mula. Minta maaf, ya. Saya start dulu. Saya baru nak warm-up. Dato' Dr. Haji Noor Azmi bin Ghazali [Bagan Serai]: Ya, terima kasih. Datuk Seri Dr. Wan Azizah binti Wan Ismail [Permatang Pauh]: Penjawat awam di Putrajaya termasuklah mereka yang menderita sejak Yang Amat Berhormat Pekan mengambil alih jawatan sebagai Perdana Menteri dan Menteri Kewangan bahkan pekebun kecil di Pekan, Pahang pun menderita. Harga barang melonjak naik. Harga barang, harga minyak diapungkan tanpa subsidi. Subsidi lain untuk rakyat pun dihapuskan. Kesihatan makin mahal. Kalau kita sakit, memang mahal hendak dapatkan rawatan. Pendidikan didagangkan. Rakyat tidak mampu menyediakan makanan berkualiti untuk keluarga terutamanya untuk anak-anak yang sedang membesar. Tuan Yang di-Pertua, harga ikan kembung, utara dipanggil ikan temenung dan ikan tongkol mencecah belasan ringgit sekilo. Harga minyak masak naik 80 peratus. Kalau dulu Yang Amat Berhormat Pekan menjadi Perdana Menteri dan Menteri Kewangan, RM100 mampu membeli barangan pasar untuk bekalan seminggu tetapi hari ini, pergilah pasar. Kalau kita bawa RM100 itu, apa sangat yang boleh kita beli. Yang Berhormat Menteri tidak dengar, ya? Hendak tinggalkan Dewan. Ya, mungkin Yang Amat Berhormat Pekan tidak pernah beli ikan dan sayur di pasar, tidak seperti saya dan orang biasa yang pergi ke pasar membeli-belah. #1150. Ahli-ahli Dewan yang dimuliakan, sesungguhnya ramai rakyat di bawah sedang menderita, sedang menangis. Tangisan mereka mungkin tidak terlihat oleh kita tetapi hakikatnya ramai merasakan perit melalui kehidupan hari ini. Bajet 2018, yang dibahaskan pada hari ini merupakan peruntukan terbesar, terbesar Tuan Yang di-Pertua dalam sejarah Belanjawan Negara. Namun demikian, mencatatkan nisbah peruntukan pembangunan yang paling rendah dalam sejarah negara kita. Hanya 17 peratus sahaja daripada peruntukan.